Guerra del Donbass

La guerra del Donbass a l'è un conflit armad scominciad el 6 de avril 2014 in tra l'Ucraina e i separatista del Donbass, che hann formad i Republeghe de Doneck e Lugansk e per un poo hann ocupad di territori in l'Oblast' de Charkiv. In principi hann, deperlor, ocupad di palazzi de governo e hann domandad un referendum in sul status di so Region, poeu fad el 11 de masg e recognossud no de la comunità internazzionala. I separatista inn stad sostegnud de la Russia, che l'ha no recognossud la soa independenza, almen fina al fevrer 2022, e in tra el 22 e 'l 25 de agost del 2014 di convoeuj de l'artijeria russa inn entrad in del territori separatista, at che l'Ucraina l'ha considerad 'me invasion furtiva russa in del so territori. De quell period, in la zona, s'inn vist i inscì ciamad ometin verd, cioè di soldad russ minga identifegad.

In del 2022, cont el cresser del conflit in tra i dò Pajes, la Russia l'ha nonziad de recognosser l'independenza di do republeghe e 'l 24 de fevrer l'ha tacad 'n invasion de l'Ucraina.

 Riferiment 
UPDATE: PACE officially recognizes occupied areas in Donbas as "effectively controlled" by Russia

 Alter proget 

 Vos corelade 
Conflit russo-ucrain
Vol Malaysia Airlines 17
Territori ocupad de l'Ucraina
Crompee nò roba russa

Donbass
Categoria:Separatism in del Donbass